12. ฐานะการเงิน และผลการดำเนินงาน

[]

[]

[]

  อัตราส่วนทางการเงิน เปรียบเทียบ 3 ปี

[]

  คำอธิบายและการวิเคราะห์ฐานะการเงินและการดำเนินงาน

เศรษฐกิจไทยปี 2547 มีการขยายตัวอยู่ที่ร้อยละ 6 – 6.50
ตลาดสิ่งทอมีการแข่งขันด้านราคาที่รุนแรง โดยเฉพาะจากประเทศที่มีต้นทุนต่ำ เช่น จีน
ในส่วนของบริษัท มีการดำเนินการดังนี้

-   พัฒนาคุณภาพผลิตภัณฑ์
    เนื่องจากผลิตภัณฑ์ของบริษัทฯเป็นผลิตภัณฑ์ที่มีคุณภาพและเป็นที่ยอมรับอย่างแพร่หลาย
    ทั้งตลาดในประเทศและต่างประเทศ
    บริษัทฯได้เล็งเห็นความสำคัญของลูกค้าจึงจำเป็นต้องสร้างความเชื่อมั่นให้กับลูกค้า
    โดยพัฒนาและปรับปรุงคุณภาพของผลิตภัณฑ์ให้ดียิ่งขึ้นและต่อเนื่อง เช่นการพัฒนาผลิตภัณฑ์ยาง
    Low Protien และ Synthetic rubber thread & rubber tape
    พร้อมกับผลิตสินค้าให้หลากหลายรูปแบบ
    เพื่อสนองตอบความต้องการของลูกค้าและทำให้ลูกค้าเกิดความพึงพอใจ
    โดยคำนึงถึงความปลอดภัยของผู้ใช้

-   เพิ่มเครื่องจักรใหม่ที่มีเทคโนโลยีที่ทันสมัย

-   ลดต้นทุนการผลิตให้ต่ำลงเพื่อแข่งขันได้

-   มีการกำหนดราคาขายให้เหมาะสมกับสภาวะตลาดในปัจจุบัน และเงื่อนไขที่ลูกค้าพึงพอใจ

ในปี2547 บริษัทฯมีรายได้รวม 744 ล้านบาท มีกำไรสุทธิ 23.68 ล้านบาท คิดเป็น 3.16
บาทต่อหุ้น ซึ่งใกล้เคียงกับปี2546 ที่มีรายได้รวม 737 ล้านบาท มีกำไรสุทธิอยู่ที่ 24.03 ล้านบาท

เป็นผลมาจากราคายางพาราเพิ่มสูงขึ้น และส่งผลกระทบต่อต้นทุนการผลิตอย่างมาก
บริษัทฯได้พยายามลดต้นทุนการผลิตให้ต่ำลง
รวมทั้งเจรจาขอปรับราคาขายสินค้ากับลูกค้าจึงทำให้กำไรเพิ่มขึ้นใกล้เคียงกับปีก่อน

สภาพคล่องอยู่ในเกณฑ์ดี

คุณภาพของทรัพย์สิน

ลูกหนี้การค้าและค่าเผื่อหนี้สงสัยจะสูญ

  -ลูกหนี้การค้าส่วนใหญ่เป็นการขายให้กับ บมจ.สหยูเนี่ยน ซึ่งไม่มีปัญหาในการชำระหนี้ค่าสินค้า
  และจากการพิจารณายอดลูกหนี้บุคคลภายนอก พบว่า เป็นลูกหนี้ที่มีประวัติการชำระหนี้ดีมาก ณ.
  วันที่ 31 ธค.2547 สภาพลูกหนี้ส่วนใหญ่ ยังไม่ถึงกำหนดชำระดังนั้น
  จึงไม่มีความจำเป็นต้องตั้งค่าเผื่อหนี้สงสัยจะสูญ

  สินค้าคงเหลือและสำรองสินค้าเสื่อมสภาพ

  ณ . 31 ธันวาคม 2547 มียอดสินค้าคงเหลือ 165.1 ล้าน และสำรองสินค้าเสื่อมสภาพ 2 ล้าน
  ซึ่งบริษัทฯได้พิจารณาจำนวนสำรองสำหรับสินค้าคงเหลือแต่ละรายการ
  และมีการเปรียบเทียบราคาขายกับราคาทุนว่าอย่างใดจะต่ำกว่า
  และการพิจารณาถึงความสามารถที่จะขายสินค้า
  ซึ่งเชื่อว่าสำรองสินค้าเสื่อมสภาพที่ตั้งไว้เพียงพอแล้ว

ในปี2546 บริษัทฯมีรายได้รวม 737 ล้านบาท โดยเพิ่มขึ้นจากปี 2545 คิดเป็นร้อยละ 13.38
มีกำไรสุทธิ 24.03 ล้านบาทคิดเป็น 3.20 บาทต่อหุ้น

สภาพคล่องอยู่ในเกณฑ์ดี คุณภาพทรัพย์สินค่อนข้างดี
ลูกหนี้การค้าส่วนใหญ่ของบริษัทยังไม่เกินกำหนดเวลาชำระหนี้ และไม่มีหนี้ที่คาดว่าจะเก็บไม่ได้ ในปี
2546 บริษัทฯได้เปลี่ยนแปลงนโยบายบัญชี
โดยในอดีตบริษัทฯบันทึกเงินชดเชยและเงินบำเหน็จพนักงานเป็นค่าใช้จ่ายมื่อเกิดขึ้นจริง
อย่างไรก็ตามเพื่อความระมัดระวังรอบคอบ

  ในปี 2546
  บริษัทฯได้เริ่มตั้งสำรองเผื่อเงินชดเชยและเงินบำเหน็จพนักงานไว้ในบัญชีตามหลักเกณฑ์และเงื่อนไขซึ่งอ้างอิงกับกฎหมายแรงงานและระเบียบพนักงานของบริษัทฯ

สาเหตุของการเปลี่ยนแปลงรายการหรืออัตราส่วนที่สำคัญในปี 2546 บริษัทฯมีกำไรสุทธิ 24.03
ล้านบาท ในปี2545 มีกำไรสุทธิ 59.15 ล้านบาท ปี 2546 กำไรสุทธิลดลงจากปี 2545 = 35.12
ล้านบาท โดยลดลงคิดเป็นร้อยละ 59.37
เนื่องจากราคาวัตถุดิบได้มีการปรับตัวสูงขึ้นมากโดยเฉพาะยางพารา
ซึ่งเป็นวัตถุดิบหลักที่ใช้ในการผลิตมีราคาเพิ่มขึ้น
ในขณะเดียวกันตลาดที่เป็นผลิตภัณฑ์ของบริษัทฯมีการแข่งขันสูง
เพื่อรักษาตลาดที่มีอยู่และเพื่อการขยายตลาดให้เพิ่มขึ้น
การปรับราคาขายผลิตภัณฑ์ของบริษัทฯจึงไม่สามารถเพิ่มขึ้นให้สอดคล้องกับต้นทุนของวัตถุดิบที่เพิ่มขึ้นอย่างรวดเร็ว

ในระยะเวลาที่ผ่านมาไม่มีรายการพิเศษ หรือรายการที่มิได้เกิดจากการดำเนินงานตามปกติ

ไม่มีการเปลี่ยนแปลงที่สำคัญเกิดขึ้นภายหลังวันที่ในงบการเงินล่าสุดที่จะกระทบต่อฐานะการเงิน
และผลการดำเนินงานของบริษัท

ไม่มีการปรับโครงสร้างการถือหุ้นของบริษัทในกลุ่มที่จะมีผลต่อการดำเนินงานของบริษัท

บริษัทไม่มีการค้ำประกันให้บุคคลอื่น และไม่มีการผูกพันการลงทุนในโครงการ
หรือภาระผูกพันอื่นในลักษณะเดียวกันที่จะมีผลกระทบต่อผลการดำเนินงานของบริษัท

แนวโน้มหรือการเปลี่ยนแปลงที่อาจมีผลต่อฐานะการเงิน สำหรับสถานกาณ์ปี 2548

มีการเปิดเสรีการค้าอุตสาหกรรมสิ่งทอ ประกอบกับการปรับลดอากรขาเข้าสิ่งทอ
ทำให้การแข่งขันด้านราคามีความรุนแรงเพิ่มขึ้น
เสื้อผ้าสำเร็จรูปที่นำเข้ามาจากประเทศจีนมีผลกระทบโดยตรงกับลูกค้าของบริษัท
แต่ไม่ทั้งหมดเพราะผลิตภัณฑ์ส่วนใหญ่เป็นแถบยางยืด,สายยางยืด
ซึ่งทางลูกค้าส่วนใหญ่ได้นำไปผลิตต่อ ดังนั้นผลกระทบที่เกิดขึ้นจึงไม่มาก
แต่บริษัทฯต้องมีการปรับตัวและตั้งรับกลไกธุรกิจที่เปลี่ยนแปลงไป
ด้วยการดึงศักยภาพที่มีอยู่ออกมาแข่งขัน ได้แก่
การเพิ่มเครื่องจักรที่มีเทคโนโลยีที่ทันสมัยเพื่อเพิ่มประสิทธิภาพในการผลิตให้รวดเร็วทันต่อความต้องการของลูกค้า
, พัฒนารูปแบบผลิตภัณฑ์ให้หลากหลาย และพัฒนาคุณภาพผลิตภัณฑ์อย่างต่อเนื่อง
รวมทั้งต้องลดต้นทุนการผลิตให้ต่ำลง เพื่อให้สามารถแข่งขันกับคู่แข่งได้

ค่าตอบแทนของผู้สอบบัญชี

- ค่าตอบแทนจากการสอบบัญชี (Audit fee ) บริษัทฯได้จ่ายค่าตอบแทนการสอบบัญชีให้แก่ บริษัท
สำนักงาน เอินส์ แอนด์ ยัง จำกัด ที่ผู้สอบบัญชีสังกัด ในรอบปี 2547 เป็นจำนวนเงิน
301,000.00 บาท ( สามแสนหนึ่งหมื่นบาทถ้วน )

- ค่าบริการอื่น (non –audit fee ) ไม่มี